Keskustelu:Sauli Zinovjev

message: Olin aikeissa kirjoittaa Käyttäjä:Listofdahlin keskustelusivulle, mutta kirjoitan tänne, jotta muutkin voivat ottaa kantaa eikä tämä mene enempää muokkaussotimiseksi (oletan että Listofdahl osaa suomea, vaikka kirjottaakin yhteenvedot englanniksi.) Mielestäni kyseisessä kuvassa ei ole mitään sellaista vikaa, jonka takia sitä ei voitaisi artikkelissa käyttää. Kuva on noin viisi vuotta vanha, mutta henkilö oli silloin noin 25-vuotias eikä teini-ikäinen tai lapsi (jolloin lukijan voisi olla vaikeampaa tunnistaa hänet kuvasta). Kuvan laatu ei ole kovin hyvä, mutta ei kuitenkaan niin huono, että henkilö sen takia näyttäisi kuvassa jotenkin "huonolta". Wikipediassa ei henkilöistä usein ole kovin uusia kuvia, vaikka se olisi kyllä erittäin helppoa henkilön itsensä tai hänen managerien ym. toteuttaa julkaisemalla henkilöstä kuva vapaalla lisenssillä, josta lisätietoa sivuilla Wikipedia:Tiedostojen käyttösäännöt ja :C:COM:Licensing. -kyykaarme (keskustelu) 12. joulukuuta 2019 kello 12.40 (EET)
replies: text: Kuva on vieläpä otettu artikkelissa mainitun kilpailun palkintojenjaossa, joten se on hyvin relevantti. Noin ylipäätään tuoreus ei ole tietosanakirjan henkilökuville arvo sinänsä. --Matthäus Gehägeberg (keskustelu) 12. joulukuuta 2019 kello 13.04 (EET)

text: Kuuluuko artikkeli pääsääntöön? Nythän kuvien lisäämisohjeessa lukee, että vain pääsääntöisesti kuvia halutaan artikkeleihin, mutta ei ole sen tarkemmin määritelty.--MAQuire (keskustelu) 12. joulukuuta 2019 kello 13.14 (EET)
replies: text: : Artikkeli alkaa helposti muistuttamaan autobiografiaa, jos sen kuva ei vastaa henkilöä. Koen turhaksi lisätä vuoden 2019 lopussa vuodelta 2014 otetun suttuisehkon sivuprofiilikuvan, joka ei vastaa henkilön nykypäivän olemusta. Kuvan on tarkoitus tunnistaa tarkasti henkilö, tässä wikipedian säännöt ovat selvät: "Lead images should be natural and appropriate representations of the topic"; "Use the best quality images available. Poor-quality images showing the subject ambiguous; and so on—should not be used unless absolutely necessary. Think carefully about which images best illustrate the subject matter." Kuva ei ole tässä tilanteessa näkemykseni mukaan artikkeliin absoluuttisen tarpeellinen, eikä illustroi kohdettaan wikipedian vaatimalla tasolla, joten suosittelen, että artikkeli jää odottamaan ajankohtaisempaa ja täsmällisempää kuvaa kohteestaan. Toivottavasti henkilö itsensä nappaa tästä kopin. Listofdahl (keskustelu) 12. joulukuuta 2019 kello 13.22 (EET)
replies: text: ::En ole nähnyt livenä, joten en voi verrata, miltä hän oikeasti nyt näyttää. Googlen kuvahaun perusteella voi sanoa, että kyseessä on sama henkilö kuin muissa häntä esittävissä kuvissa, eli ihan tunnistettava kuva on. En edelleenkään osaa sanoa, miksi tieto siitä, miltä henkilö näytti Klami-palkintoa jaettaessa, olisi poistettava sillä perusteella, että hän nyt saattaisi näyttää vähän eriltä. Ei tämä mikään passi ole.--Matthäus Gehägeberg (keskustelu) 12. joulukuuta 2019 kello 14.00 (EET)
replies: text: ::: Palautin kuvan, joka on täysin asiallinen ja tuorein mahdollinen kuva. Sitten kun ilmestyy tuoreempi, käytetään sitä. --Abc10 (keskustelu) 12. joulukuuta 2019 kello 14.14 (EET)

text: ::Englanninkielisen Wikipedian paikalliset säännöt eivät sellaisenaan päde täällä, koska tämä ei ole sen alainen vaan itsenäinen projekti, mutta kuva ei mielestäni riko myöskään enwikin sääntöjä. Viittaustasi autobiografiaan en ymmärrä. -kyykaarme (keskustelu) 13. joulukuuta 2019 kello 13.43 (EET)
thread_title:  Kuvasta